
Narva Linna Arenduse ja Ökonoomika Ameti 

üksikute finants-majanduslike küsimuste 

kontrolli tulemustest

1. Asjaolud ja menetluse käik

Vastavalt Narva Linnavalitsuse Rahandusameti 2015.a. III-IV kvartali tööplaanile revisjoniosakonna juhataja Valentina Bešekerskas, vanemrevident Irina Osis ja vanemspetsialist Tatjana Gontšarova kontrollisid Narva Linna Arenduse ja Ökonoomika Ameti 2014-2015 finantsmajanduslikku tegevust. Kontrollimise tulemustel koostati akt (on lisatud korraldusele). Seoses Narva Linna Arenduse ja Ökonoomika Ameti struktuuri muutmisega aastatel 2013 ja 2015 ning osa funktsioonide üleandmisega ühelt Narva linna ametilt teisele, antud korraldus võetakse vastu Narva Linna Arenduse ja Ökonoomika Ameti ning Narva Linnavalitsuse Arhitektuuri- ja Linnaplaneerimise Ameti suhtes.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

3. Otsus
3.1. Narva Linna Arenduse ja Ökonoomika Ametile:
3.1.1. Esitada raamatupidamise programmi täiendamise ettepanekud võrdluse võimaldamiseks investeerimisprojektide ning laenude arvelt tegevuse finantseerimiseks saadud ning kulutatud vahendite osas.

3.1.2. Eelarve planeerimisel lähtuda otstarbekuse ja tegevuste realiseerimise printsiipidest.
3.1.3. Töötasu väljamaksmist teostada ranges vastavuses normatiivaktidega.

3.1.4. Reklaamimaksu raamatupidamist teostada ranges vastavuses Narva Linnavolikogu 25.09.2014.a. määrusega nr.19 „Reklaamimaks“
3.2. Narva Linna Arenduse ja Ökonoomika Ametile ja Narva Linnavalitsuse Arhitektuuri- ja Linnaplaneerimise Ametile:
3.2.1. Viivitamatult tõhustada tööd deebetvõlgnevuse sundkorras sissenõudmisel.

3.2.2. Deebetvõlgnevuse tasumist kajastada lepinguga määratud korras.

3.3. Narva Linnavalitsuse Arhitektuuri- ja Linnaplaneerimise Ametile:

3.3.1. Teostada rendile antud objektide 1 m² ülalpidamise ja hoolduse maksumuse ümberarvutamist vastavuses normatiivaktidega ja lepingute tingimustega.

3.3.2. Munitsipaalomandis oleva maa hoonestusõiguse seadmise osas: suurendada ameti aktiivsust ja efektiivsust teise lepingupoole stimuleerimisel ning oma kohustuste täitmise sundusel või, kui selleks on põhjendatud alused, taotluse esitamist tähtaegade edasilükkamise osas.

3.3.3. Taastada raamatupidamises põhjendamatult maha kantud OÜ-lt Ventklapp viivised summas 4428,43 eurot.

3.4.  Informatsiooni vastuvõetud meetmetest esitada Narva Linnavalitsuse Rahandusametile hiljemalt 26.02.2016.a.
4.  Rakendussätted

4.1. Korraldus jõustub seadusega sätestatud korras.
4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemist.

